**Revidirano tumačenje broj 18/23 (9. veljače 2023.g.) od 9. studenoga 2023.**

Člankom 65. Kolektivnog ugovora propisano je:

*Ugovorne su strane sporazumne da će poslodavac radniku,* *za svako dijete koje do 31. prosinca tekuće godine navršava 15 godina starosti, u prigodi Dana svetog Nikole isplatiti, najviše iznos na koji se, prema propisima, ne plaća porez.*

*O visini iznosa koji se isplaćuje u prigodi Dana svetog Nikole će Ugovorne strane za svaku sljedeću kalendarsku godinu pregovarati prije donošenja Proračuna Grada Zagreba za sljedeću godinu i ugovoriti Dodatkom ovom Ugovoru.*

*Ako se Dodatak iz stavka 2. ovoga članka ne potpiše do donošenja Proračuna Grada Zagreba za sljedeću godinu, iznos koji se isplaćuje u prigodi Dana svetog Nikole iznosi onoliko koliko je bila zadnja isplata koja proizlazi temeljem ugovora između Grada Zagreba i sindikata.*

*U slučaju da su oba roditelja, posvojitelja ili skrbnika radnici u predškolskim ustanovama Grada Zagreba, sredstva iz stavka 1. ovoga članka isplaćuju se jednom od roditelja, posvojitelja ili skrbnika, prema pisanoj izjavi koju potpisuju oba roditelja, posvojitelja ili skrbnika.*

*Ako roditelji, posvojitelji ili skrbnici ne postignu sporazum, svakom se roditelju, posvojitelju ili skrbniku isplaćuje pola iznosa iz stavka 1. ovoga članka.*

­­­­Tragom navedenog razvidno je **da predmetno pravo radnik ostvaruje** za svako dijete koje do 31. prosinca tekuće godine navršava 15 godina starosti **neovisno o tome je li to dijete olakšica tom radniku (roditelju/posvojitelju/skrbniku) na poreznoj kartici.**

Također, u slučaju da su oba roditelja, posvojitelja ili skrbnika radnici u predškolskim ustanovama Grada Zagreba, **navedeni iznos isplaćuje se jednom od roditelja, posvojitelja ili skrbnika, prema pisanoj izjavi koju potpisuju oba roditelja, posvojitelja ili skrbnika**, a u slučaju da **ne postignu sporazum**, svakom se roditelju, posvojitelju ili skrbniku **isplaćuje pola iznosa**.